paragraph_text: Mr. Bad Guy je prvi samostalni album britanskog pjevača rock sastava Queen Freddieja Mercuryja. Album je izdan 29. travnja 1985. godine i trebao se zvati "Made in Heaven" ali Mercury je odlučio promijeniti ime u "Mr. Bad Guy" samo nekoliko dana prije izlaska albuma. Iako su kritike na račun albuma bile vrlo negativne album se popeo do osmog mjesta na britanskoj top ljestvici albuma. Sve pjesme napisao je Mercury. Sastav Queen je odlučio uzeti naziv "Made in Heaven" za svoj posljednji studijski album kojeg su objavili 1995. godine.